পড়ুয়াদের পাতে সুস্বাদু পিঠে পুলি, নলেন গুড়ের পায়েসও

নদিয়া: পড়ুয়াদের পাতে এবার সুস্বাদু পিঠে পুলি, নলেন গুড়ের পায়েসও। প্রায় বেশিরভাগ দিনই মিড ডে মিল (Mid day Meal) নিয়ে নানা অভিযোগ উঠে আসে। কখনও খাবারে টিকটিকি তো কখনও খিচুরির বদলে পাতে পড়ছে ফেন ভাত। এবার অন্য ছবি ধরা পড়ল,স্কুলে গেলেই এবার থেকে মিলবে সুস্বাদু পিঠে পুলি এমনকি নলেন গুড়ের পায়েসও! হ্যাঁ, চিরাচরিত মিড ডে মিল (Mid day Meal) থেকে একটু অন্য ধরনের স্বাদ আস্বাদন করার জন্যই শিক্ষকদের উদ্যোগে এই আয়োজন করা হল নবদ্বীপের এক প্রাথমিক বিদ্যালয়ে।

আরও পড়ুন: দত্তপুকুর কাণ্ডে গ্রেফতার মূল অভিযুক্ত

ছাত্র-ছাত্রীদের স্কুলমুখী করে তুলতে এবার নবদ্বীপে সরকার পোষিত প্রাথমিক বিদ্যালয় মিড ডে মিলে ছাত্র-ছাত্রীদের পাতে পড়ল সুস্বাদু পিঠে পুলি, নলেন গুড়ের পায়েস, কলাই ডালের সরু চিকলি ও সিদ্ধ পুলি বাসন্তী পোলাও। মধ্যাহ্ন ভোজনে রকমারি ও সুস্বাদু খাবার পেয়ে পেয়ে রীতিমতো আনন্দে মাতোয়ারা হয়ে উঠে কচিকাচা ছাত্র ছাত্রীরা। অভিনব এই উদ্যোগটি নিতে দেখা যায় নবদ্বীপ উত্তর চক্রের অন্তর্গত মায়াপুরে নিদয়া বোর্ড প্রাথমিক বিদ্যালয়ের শিক্ষক শিক্ষিকাদের। বর্তমানে বিদ্যালয়টিতে প্রাক-প্রাথমিক থেকে পঞ্চম শ্রেণী পর্যন্ত ছাত্রছাত্রীর সংখ্যা ৫৫ জন। শিক্ষক শিক্ষিকা রয়েছেন চারজন। এ প্রসঙ্গে পঞ্চায়েত প্রধান মৈত্রেয়ী ঘোষ জানান, প্রতিদিন বিদ্যালয় এর ছাত্র-ছাত্রীরা মিড ডে মিলে একই ধরনের ডাল ভাত তরকারি ডিম দিয়ে খাবার খায়। আজ বিদ্যালয় কর্তৃপক্ষের উদ্যোগে অভিনব এই পিঠেপুলি অনুষ্ঠানের মাধ্যমে মধ্যাহ্ন ভোজনে তারা খাবার মেনুতে এক নতুনত্ব অনুভূতি পাচ্ছে, এতে ছাত্র-ছাত্রী থেকে শুরু করে তাদের অভিভাবক সকলেই খুশি হয়েছেন পাশাপাশি বিদ্যালয় কর্তৃপক্ষের এই অভিনব উদ্যোগে সবাই খুশি।

অন্য খবর দেখুন